P6_TA(2007)0068

Εμπορία κρέατος βοοειδών ηλικίας το πολύ δώδεκα μηνών *

Νομοθετικό ψήφισμα του Ευρωπαϊκού Κοινοβουλίου της 14ης Μαρτίου 2007 σχετικά με την πρόταση κανονισμού του Συμβουλίου για την εμπορία του κρέατος που προέρχεται από βοοειδή ηλικίας το πολύ δώδεκα μηνών (COM(2006)0487 — C6-0330/2006 — 2006/0162(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(2006)0487) [1],

- έχοντας υπόψη το άρθρο 37, παράγραφος 2, της Συνθήκης ΕΚ, σύμφωνα με το οποίο κλήθηκε από το Συμβούλιο να γνωμοδοτήσει (C6-0330/2006),

- έχοντας υπόψη το άρθρο 51 του Κανονισμού του,

- έχοντας υπόψη την έκθεση της Επιτροπής Γεωργίας και Ανάπτυξης της Υπαίθρου (A6-0006/2007),

1. εγκρίνει την πρόταση της Επιτροπής, όπως τροποποιήθηκε·

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 250, παράγραφος 2, της Συνθήκης ΕΚ·

3. καλεί το Συμβούλιο, σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικά·

4. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής·

5. αναθέτει στον Πρόεδρό του να διαβιβάσει τη θέση του Κοινοβουλίου στο Συμβούλιο και στην Επιτροπή.

ΚΕΙΜΕΝΟ ΠΟΥ ΠΡΟΤΕΙΝΕΙ Η ΕΠΙΤΡΟΠΗ | ΤΡΟΠΟΛΟΓΙΕΣ ΤΟΥ ΚΟΙΝΟΒΟΥΛΙΟΥ |

Τροπολογία 1

Αιτιολογική σκέψη 5

(5) Προκειμένου να βελτιωθεί η λειτουργία της ενιαίας αγοράς, θα πρέπει η εμπορία των κρεάτων βοοειδών ηλικίας το πολύ δώδεκα μηνών να οργανωθεί κατά τέτοιο τρόπο, ώστε να καταστεί όσο πιο διαφανής γίνεται. Αυτό θα δώσει επίσης τη δυνατότητα να οργανωθεί με καλύτερο τρόπο η αντίστοιχη παραγωγή. Για να επιτευχθεί ο στόχος αυτός θα πρέπει να προσδιοριστούν οι ονομασίες πώλησης οι οποίες οφείλουν να χρησιμοποιούνται σε καθεμία από τις γλώσσες των κρατών μελών κατά την εμπορία κρεάτων τα οποία προέρχονται από βοοειδή ηλικίας το πολύ δώδεκα μηνών. Με τον τρόπο αυτό θα βελτιωθεί εκ των πραγμάτων η πρόσβαση που έχουν οι καταναλωτές στις αντίστοιχες πληροφορίες. | (5) Προκειμένου να βελτιωθεί η λειτουργία της ενιαίας αγοράς, θα πρέπει η εμπορία των κρεάτων βοοειδών ηλικίας το πολύ δώδεκα μηνών να οργανωθεί κατά τέτοιο τρόπο, ώστε να καταστεί όσο πιο διαφανής γίνεται. Αυτό θα δώσει επίσης τη δυνατότητα να οργανωθεί με καλύτερο τρόπο η αντίστοιχη παραγωγή. Για να επιτευχθεί ο στόχος αυτός θα πρέπει να προσδιοριστούν οι ονομασίες πώλησης οι οποίες οφείλουν να χρησιμοποιούνται σε καθεμία από τις γλώσσες των κρατών μελών κατά την εμπορία κρεάτων ή παρασκευασμάτων με βάση το κρέας, που προορίζονται για ανθρώπινη κατανάλωση, τα οποία προέρχονται από βοοειδή ηλικίας το πολύ δώδεκα μηνών. Με τον τρόπο αυτό θα βελτιωθεί εκ των πραγμάτων η πρόσβαση που έχουν οι καταναλωτές στις αντίστοιχες πληροφορίες. |

Τροπολογία 2

Αιτιολογική σκέψη 12

(12) Θα πρέπει επίσης να προβλέπεται η αναγνώριση των κρεάτων που προέρχονται από βοοειδή ηλικίας το πολύ δώδεκα μηνών με ένα γράμμα που θα αντιστοιχεί στην κατηγορία υπαγωγής τους, καθώς και η ένδειξη της ηλικίας κατά τη σφαγή στις ετικέτες που επικολλώνται στα κρέατα αυτά. | (12) Θα πρέπει επίσης να προβλέπεται η αναγνώριση των κρεάτων που προέρχονται από βοοειδή ηλικίας το πολύ δώδεκα μηνών με ένα γράμμα που θα αντιστοιχεί στην κατηγορία υπαγωγής τους, με την ονομασία πώλησής τους καθώς και με την ένδειξη της ηλικίας κατά τη σφαγή στις ετικέτες που επικολλώνται στα κρέατα αυτά. Οι αναφορές αυτές θα πρέπει επίσης να εμφαίνονται και σε όλα τα έγγραφα εμπορίας. |

Τροπολογία 3

Αιτιολογική σκέψη 13

(13) Οι επιχειρηματίες που επιθυμούν να συμπληρώσουν τις ονομασίες πώλησης οι οποίες προβλέπονται στον παρόντα κανονισμό από άλλες πληροφορίες οι οποίες παρέχονται προαιρετικά πρέπει να είναι σε θέση να το πράξουν ακολουθώντας τη διαδικασία η οποία προβλέπεται στα άρθρα 16 ή 17 του κανονισμού (ΕΚ) αριθ. 1760/2000 του Ευρωπαϊκού Κοινοβουλίου και του Συμβουλίου, της 17ης Ιουλίου 2000, για τη θέσπιση συστήματος αναγνώρισης και καταγραφής των βοοειδών για την επισήμανση του βοείου κρέατος και των προϊόντων με βάση το βόειο κρέας, καθώς και για την κατάργηση του κανονισμού (ΕΚ) αριθ. 820/97 του Συμβουλίου. | (13) Οι επιχειρηματίες που επιθυμούν να συμπληρώσουν τις ονομασίες πώλησης οι οποίες προβλέπονται στον παρόντα κανονισμό από άλλες πληροφορίες οι οποίες παρέχονται προαιρετικά, όπως για παράδειγμα το είδος της διατροφής, πρέπει να είναι σε θέση να το πράξουν ακολουθώντας τη διαδικασία η οποία προβλέπεται στα άρθρα 16 ή 17 του κανονισμού (ΕΚ) αριθ. 1760/2000 του Ευρωπαϊκού Κοινοβουλίου και του Συμβουλίου, της 17ης Ιουλίου 2000, για τη θέσπιση συστήματος αναγνώρισης και καταγραφής των βοοειδών για την επισήμανση του βοείου κρέατος και των προϊόντων με βάση το βόειο κρέας, καθώς και για την κατάργηση του κανονισμού (ΕΚ) αριθ. 820/97 του Συμβουλίου. |

Τροπολογία 4

Αιτιολογική σκέψη 14

(14) Για να διασφαλισθεί η ορθή χρήση των πληροφοριών που αναγράφονται στις ετικέτες σύμφωνα με τον παρόντα κανονισμό θα πρέπει να προβλέπεται η καταγραφή των στοιχείων που επιτρέπουν να διασφαλίζεται το αληθές των πληροφοριών αυτών σε όλα τα στάδια της παραγωγής και της εμπορίας. | (14) Για να διασφαλισθεί η ορθή χρήση των πληροφοριών που αναγράφονται στις ετικέτες σύμφωνα με τον παρόντα κανονισμό θα πρέπει να προβλέπεται η καταγραφή των στοιχείων που επιτρέπουν να διασφαλίζεται το αληθές των πληροφοριών αυτών σε όλα τα στάδια της παραγωγής και της εμπορίας. Ωστόσο, ορισμένες από αυτές τις πληροφορίες μπορούν να μην παρέχονται στο στάδιο της διάθεσης στον τελικό καταναλωτή. |

Τροπολογία 5

Αιτιολογική σκέψη 15α (νέα)

| (15α) Τα κράτη μέλη θα πρέπει να καθορίσουν το καθεστώς κυρώσεων που εφαρμόζεται σε περίπτωση παραβίασης των διατάξεων του παρόντος κανονισμού και να μεριμνήσουν για την εφαρμογή τους. Αυτές οι κυρώσεις θα πρέπει να είναι αναλογικές αλλά και αρκετά αποτρεπτικές. Θα μπορούσαν να επιβάλλουν την τοποθέτηση νέας ετικέτας ή την εκ νέου αποστολή, έως και απλώς την καταστροφή του προϊόντος. |

Τροπολογία 6

Άρθρο 1, παράγραφος 1, δεύτερο εδάφιο

Ο παρών κανονισμός εφαρμόζεται στα κρέατα που προέρχονται από βοοειδή ηλικίας το πολύ δώδεκα μηνών, τα οποία παράγονται εντός της Κοινότητας ή τα οποία εισάγονται από τρίτες χώρες. | Ο παρών κανονισμός εφαρμόζεται στα κρέατα που προέρχονται από βοοειδή ηλικίας το πολύ δώδεκα μηνών, που σφάζονται μετά τις ... [2], τα οποία παράγονται εντός της Κοινότητας ή τα οποία εισάγονται από τρίτες χώρες. |

Τροπολογία 7

Άρθρο 1, παράγραφος 2

2. Ο παρών κανονισμός εφαρμόζεται με την επιφύλαξη των διατάξεων του κανονισμού (ΕΟΚ) αριθ. 1208/81 [3] του Συμβουλίου. | 2. Ο παρών κανονισμός εφαρμόζεται με την επιφύλαξη των διατάξεων του κανονισμού (ΕΚ) αριθ. 1183/2006 του Συμβουλίου, της 24ης Ιουλίου 2006, που αφορά τη θέσπιση της κοινοτικής κλίμακας κατατάξεως σφαγίων των χονδρών βοοειδών [4]. |

Τροπολογία 8

Άρθρο 1, παράγραφος 3

3. Ο παρών κανονισμός δεν εφαρμόζεται στα κρέατα που προέρχονται από βοοειδή ηλικίας το πολύ δώδεκα μηνών, για τα οποία έχει γίνει η καταχώριση της προστατευόμενης ονομασίας προέλευσης ή της γεωγραφικής ένδειξης, σύμφωνα με το άρθρο 7 του κανονισμού (ΕΚ) αριθ. 510/2006. | 3. Ο παρών κανονισμός δεν εφαρμόζεται στα κρέατα που προέρχονται από βοοειδή ηλικίας το πολύ δώδεκα μηνών, για τα οποία γίνεται η καταχώριση της προστατευόμενης ονομασίας προέλευσης ή της γεωγραφικής ένδειξης, σύμφωνα με το άρθρο 7 του κανονισμού (ΕΚ) αριθ. 510/2006. |

Τροπολογία 9

Άρθρο 2

Για τους σκοπούς του παρόντος κανονισμού ως "κρέατα" νοείται το σύνολο των σφαγίων, των κρεάτων με ή χωρίς κόκαλο και των παραπροϊόντων σφαγίων τεμαχισμένων ή μη τεμαχισμένων που προέρχονται από βοοειδή ηλικίας το πολύ δώδεκα μηνών, τα οποία παρουσιάζονται σε νωπή κατάσταση κατεψυγμένα ή υπερκατεψυγμένα, είτε είναι συσκευασμένα ή δεματοποιημένα ή όχι. | Για τους σκοπούς του παρόντος κανονισμού ως "κρέατα" νοείται το σύνολο των σφαγίων, των κρεάτων με ή χωρίς κόκαλο και των παραπροϊόντων σφαγίων τεμαχισμένων ή μη τεμαχισμένων που προορίζονται για ανθρώπινη κατανάλωση και που προέρχονται από βοοειδή ηλικίας το πολύ δώδεκα μηνών, τα οποία παρουσιάζονται σε νωπή κατάσταση κατεψυγμένα ή υπερκατεψυγμένα, είτε είναι συσκευασμένα ή δεματοποιημένα ή όχι. Οι διατάξεις του παρόντος κανονισμού εφαρμόζονται επίσης για τα επεξεργασμένα, μεταποιημένα ή προψημένα προϊόντα που περιέχουν κρέας. |

Τροπολογία 10

Άρθρο 3

Κατά τη στιγμή της σφαγής τους, όλα τα βοοειδή ηλικίας το πολύ δώδεκα μηνών κατανέμονται από τους επιχειρηματίες υπό τον έλεγχο της αρμόδιας αρχής για την οποία γίνεται λόγος στο άρθρο 8 παράγραφος 1 σε μία από τις κατηγορίες που προσδιορίζονται στο παράρτημα Ι. | Κατά τη στιγμή της σφαγής τους, όλα τα βοοειδή ηλικίας το πολύ δώδεκα μηνών κατανέμονται από τους επιχειρηματίες υπό τον έλεγχο της αρμόδιας αρχής για την οποία γίνεται λόγος στο άρθρο 8, παράγραφος 1, σε μία από τις κατηγορίες που προσδιορίζονται στο Παράρτημα Ι. Τα κράτη μέλη λαμβάνουν τα απαραίτητα μέτρα για να διασφαλίσουν την τήρηση της διάταξης αυτής. |

Τροπολογία 11

Άρθρο 4, παράγραφος 1, πρώτο εδάφιο

1. Τα κρέατα τα οποία προέρχονται από βοοειδή ηλικίας το πολύ δώδεκα μηνών διατίθενται στο εμπόριο στα διάφορα κράτη μέλη μόνο υπό την ονομασία ή τις ονομασίες πώλησης που αναγράφονται στο παράρτημα ΙΙ, οι οποίες έχουν προσδιοριστεί για κάθε ένα από τα εν λόγω κράτη μέλη. | 1. Τα κρέατα τα οποία προέρχονται από βοοειδή ηλικίας το πολύ δώδεκα μηνών διατίθενται στο εμπόριο στα διάφορα κράτη μέλη μόνο υπό την ονομασία ή τις ονομασίες πώλησης που αναγράφονται στο Παράρτημα ΙΙ, οι οποίες έχουν προσδιοριστεί για κάθε ένα από τα εν λόγω κράτη μέλη. Αυτή η ονομασία πρέπει να αναγράφεται σε όλα τα εμπορικά έγγραφα. |

Τροπολογία 12

Άρθρο 4, παράγραφος 2α (νέα)

| 2α. Ο κανονισμός αυτός εφαρμόζεται για τα βοοειδή ηλικίας άνω των οκτώ μηνών μόνον στις περιπτώσεις όπου τίθενται σε κυκλοφορία στο εμπόριο με άλλη ονομασία από την ένδειξη "βοδινό κρέας" (ή τον αντίστοιχο όρο για ενήλικα βοοειδή σε άλλες κοινοτικές γλώσσες). |

Τροπολογία 13

Άρθρο 5, παράγραφος 1, εισαγωγική πρόταση

1. Με την επιφύλαξη του άρθρου 3 παράγραφος 1 της οδηγίας 2000/13/ΕΚ του Ευρωπαϊκού Κοινοβουλίου και του Συμβουλίου και των άρθρων 12, 14 και 15 του κανονισμού (ΕΚ) αριθ. 1760/2000, σε κάθε στάδιο της παραγωγής και της εμπορίας, οι επιχειρηματίες επισημαίνουν τα κρέατα τα οποία προέρχονται από βοοειδή ηλικίας το πολύ δώδεκα μηνών με τις πληροφορίες που παρατίθενται στη συνέχεια. | 1. Με την επιφύλαξη του άρθρου 3, παράγραφος 1, της οδηγίας 2000/13/ΕΚ του Ευρωπαϊκού Κοινοβουλίου και του Συμβουλίου και των άρθρων 12, 14 και 15 του κανονισμού (ΕΚ) αριθ. 1760/2000, οι επιχειρηματίες επισημαίνουν τα κρέατα τα οποία προέρχονται από βοοειδή ηλικίας το πολύ δώδεκα μηνών με τις πληροφορίες που παρατίθενται στη συνέχεια. |

Τροπολογία 14

Άρθρο 5, παράγραφος 1, στοιχείο α)

α)με το γράμμα αναγνώρισης της κατηγορίας, όπως αυτή ορίζεται στο παράρτημα Ι του παρόντος κανονισμού, | α)με το γράμμα αναγνώρισης της κατηγορίας, όπως αυτή ορίζεται στο Παράρτημα Ι του παρόντος κανονισμού, σε καθένα από τα στάδια της παραγωγής και της εμπορίας, με εξαίρεση το στάδιο της διάθεσης στον τελικό καταναλωτή, |

Τροπολογία 15

Άρθρο 5, παράγραφος 1, στοιχείο β)

β)με την ονομασία πώλησης, σύμφωνα με το άρθρο 4 του παρόντος κανονισμού, | β)με την ονομασία πώλησης, σύμφωνα με το άρθρο 4 του παρόντος κανονισμού, σε καθένα από τα στάδια της παραγωγής και της εμπορίας, |

Τροπολογία 16

Άρθρο 5, παράγραφος 1α (νέα)

| 1α. Οι πληροφορίες που αναφέρονται στην παράγραφο 1, στοιχεία α), β) και γ) αναγράφονται επίσης σε όλα τα εμπορικά έγγραφα. |

Τροπολογία 17

Άρθρο 5, παράγραφος 2, δεύτερο εδάφιο

Τα κράτη έχουν τη δυνατότητα να μην καταστήσουν υποχρεωτική την αναγραφή των πληροφοριών που αναφέρονται στην παράγραφο 1 στοιχείο α) υπό τον όρο ότι εξασφαλίζεται με ορθό τρόπο η πληροφόρηση του αγοραστή. | Διαγράφεται |

Τροπολογία 18

Άρθρο 7, δεύτερο εδάφιο, στοιχείο α)

α)την ένδειξη του αριθμού αναγνώρισης και της ημερομηνίας γέννησης των ζώων· | α)την ένδειξη του αριθμού αναγνώρισης και της ημερομηνίας γέννησης των ζώων, μόνον σε επίπεδο των εγκαταστάσεων σφαγείων· |

Τροπολογία 19

Άρθρο 8, παράγραφος 1

1. Πριν από [την 1η Ιουλίου 2007] τα κράτη μέλη ορίζουν την αρμόδια ή τις αρμόδιες αρχές οι οποίες ευθύνονται για τους ελέγχους σε συνδυασμό με την εφαρμογή του παρόντος κανονισμού και οι οποίες ενημερώνουν σχετικά την Επιτροπή. | 1. Πριν από [...] [5] τα κράτη μέλη ορίζουν την αρμόδια ή τις αρμόδιες αρχές οι οποίες ευθύνονται για τους επίσημους ελέγχους σε συνδυασμό με την εφαρμογή του παρόντος κανονισμού και οι οποίες ενημερώνουν σχετικά την Επιτροπή. |

Τροπολογία 20

Άρθρο 9α (νέο)

| Άρθρο 9α Κυρώσεις Τα κράτη μέλη καθορίζουν το καθεστώς κυρώσεων που πρέπει να εφαρμοσθεί όταν οι πραγματοποιηθέντες έλεγχοι αποδεικνύουν μη τήρηση των προϋποθέσεων που ορίζονται από τον παρόντα κανονισμό. Αυτές οι κυρώσεις πρέπει να είναι αποτελεσματικές, αναλογικές και αποτρεπτικές. Τα κράτη μέλη κοινοποιούν αυτές τις διατάξεις στην Επιτροπή το αργότερο στις ... [6], καθώς και, το συντομότερο δυνατόν, όλες τις μεταγενέστερες αλλαγές που τα αφορούν. |

Τροπολογία 21

Άρθρο 10, παράγραφος 2

2. Στα παραρτήματα Ι και ΙΙ μπορούν να πραγματοποιηθούν αλλαγές σύμφωνα με τη διαδικασία που προβλέπεται στο άρθρο 43 παράγραφος 2 του κανονισμού (ΕΚ) αριθ. 1254/1999. | Διαγράφεται |

Τροπολογία 22

Παράρτημα Ι, πρώτο εδάφιο, σημείο Α)

A) Κατηγορία X: βοοειδή ηλικίας κατώτερης ή ίσης των οκτώ μηνών | A) Κατηγορία V: βοοειδή ηλικίας κατώτερης ή ίσης των οκτώ μηνών |

Γράμμα αναγνώρισης της κατηγορίας: X· | Γράμμα αναγνώρισης της κατηγορίας: V· |

Τροπολογία 23

Παράρτημα Ι, πρώτο εδάφιο, σημείο Β)

B)κατηγορία Y: βοοειδή ηλικίας ανώτερης των οκτώ μηνών, αλλά κατώτερης ή ίσης των δώδεκα μηνών | B)κατηγορία Z: βοοειδή ηλικίας ανώτερης των οκτώ μηνών, αλλά κατώτερης ή ίσης των δώδεκα μηνών |

Γράμμα αναγνώρισης της κατηγορίας: Y. | Γράμμα αναγνώρισης της κατηγορίας: Z. |

Τροπολογία 24

Παράρτημα ΙΙ, σημείο Α), εισαγωγική πρόταση

A) Για τα κρέατα που προέρχονται από βοοειδή της κατηγορίας X: | A) Για τα κρέατα που προέρχονται από βοοειδή της κατηγορίας V: |

Τροπολογία 25

Παράρτημα ΙΙ, σημείο Β), εισαγωγική πρόταση

B) Για τα κρέατα που προέρχονται από βοοειδή της κατηγορίας Y: | B) Για τα κρέατα που προέρχονται από βοοειδή της κατηγορίας Z: |

[1] Δεν έχει δημοσιευθεί ακόμη στην Επίσημη Εφημερίδα.

[**] Ημερομηνία έναρξης της ισχύος του παρόντος κανονισμού.

[3] ΕΕ L 123 της 7.5.1981, σ. 3.

[4] ΕΕ L 214 της 4.8.2006, σ. 1.

[*****] Ημερομηνία έναρξης ισχύος του παρόντος κανονισμού.

[******] Δώδεκα μήνες από την ημερομηνία έναρξης της ισχύος του παρόντος κανονισμού.

--------------------------------------------------